Frédérick Lemaître
Frédérick Lemaître (sünninimi Antoine Louis Prosper Lemaître; 28. juuli 1800 Le Havre – 26. jaanuar 1876 Pariis) oli prantsuse teatrinäitleja. Lemaître sündis arhitekti perekonnas. Kaks aastat õppis Pariisi Konservatooriumis. Näitlejateed alustas Pariisi bulvariteatrites. 1820. aastal pääses teatri Odéon trupi koosseisu. Mängis seal kolm hooaega, seejärel neli hooaega teatris Ambigu-Comique. 1827. aastast mängis Porte Saint-Martini teatris. Kirjutas mitu näidendit. Sai teatritööga üsna jõukaks, kuid juba auväärses eas olles laostus ja suri vaesuses. 1945. aastal tuli linale 19. sajandi Pariisi näitlejate elu käsitlev Marcel Carné mängufilm "Ülemise rõdu lapsed" (stsenaarium Jacques Prévert), kus Frédérick Lemaître'i kehastas Pierre Brasseur.